In nomine Verbi incarnati. Noverint cuncti, tam presentes quam etiam futuri, quod ego Oydilo, humilis abbas, una cum consensu fratrum meorum, donamus cuidam homini, nomine Hiris, quandam terram Sancti Petri in loco scammii, que conjacet in comitatu Matisconensi, in villa Idgiaco: hoc est unum campum et pratum; terminat a mane terra Sanctæ Marie, a medio die pasquerio, a sero Hiris, a cercio Soffredo et Sancte Marie. Et hisdem homo donat nobis similiter de sua hereditate in ipsa villa Idgiaco, hoc est unum campum qui terminatur a mane via publica, et a media die ad infantes Grimoldi, a sero via publica, a cercio terra Sanctæ Mariæ; et faciat ipse homo de rebus quas ei damus quicquid facere voluerit, et nos similiter, nullo contradicente. Et ut scammium firmum perpetualiter permaneat, stipulatione subnixa. Actum Cluniaco monasterio. S. Hyris, qui hoc scammium firmavit. S. Baldoeno. S. Bladino. S. Alberto. S. Costantino. S. Vuarnerio, filii ejus, et Anna, uxoris ejus, qui consenserunt. S. Heldini. S. Otbalt. S. Stephani. Data mense marcio, regnante Hugone rege anno septimo. Rotbertus scripsit die lunis, ad vicem cancellarii.